**Nomas līgums Nr. 7.15/229/2025**

*Dokumenta datums ir pēdējā pievienotā*

*drošā elektroniskā paraksta un tā laika zīmoga datums*

**Dabas aizsardzības pārvalde**, reģistrācijas Nr. 90009099027, tās ģenerāldirektores **Lauras Anteinas** personā, kura rīkojas saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 8.2. apakšpunktu, (turpmāk – **Iznomātājs**) no vienas puses, un

xxxxxxxx (turpmāk – **Nomnieks**)no otras puses (kopā tekstā saukti – **Puses** un katrs atsevišķi - **Puse**),

pamatojoties uz

* Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 32. punktu,
* Pārvaldes Nekustamo īpašumu izvērtēšanas komisijas 2024. gada 29. novembra protokolu un lēmumu Nr. 17/2024, Iznomātāja reģistrācijas Nr. 7.16/4544/2024,
* Iznomātāja organizētās elektroniskās izsoles “Par ĶNP “Ķemeru mežniecība” un “Tīreļi” zemes vienību, kadastra apzīmējumi 9080 005 0009 un 9080 005 0011, daļu 4,7 ha nomas tiesībām”, rezultātiem (Pārvaldes valdījumā esošas mantas izsoles komisijas 2024. gada xxxxx sēdes lēmums, protokola Nr.xxxxx),

izsakot savu brīvi radušos gribu, bez maldības, spaidiem un viltus, noslēdz līgumu (turpmāk – Līgums) par sekojošo:

1. Līguma priekšmets
   1. Iznomātājs iznomā un Nomnieks pieņem nomas lietošanā Ķemeru Nacionālā parka teritorijā esoša īpašuma **“Tīreļi”**, Slampes pag., Tukuma nov., kadastra Nr. 9080 005 0009, zemes vienības, kadastra apzīmējums **9080 005 0009,** (adrese: “Tīreļi”, Slampes pag., Tukuma nov.) daļu 1,2 ha un īpašuma **“Ķemeru mežniecība”**, Slampes pag., Tukuma nov., kadastra Nr. 9080 005 0011, zemes vienības, kadastra apzīmējums **9080 005 0011,** daļu 3,5 ha*, abas* *kopā* ***4,7 ha*** *platībā*, (turpmāk – **Īpašums**), atbilstoši klāt pievienotajam grafiskajam attēlam (shematisks attēlojums un platības - pielikums Nr.1), kas ir šī Līguma neatņemama sastāvdaļa.
   2. Īpašuma iznomāšanas mērķis – tūrisma pakalpojumu sniegšana atbilstoši Ķemeru Nacionālā parka likumam, Ķemeru Nacionālā parka individuālajiem aizsardzības un izmantošanas noteikumiem, tajā skaitā apmeklētāju autostāvvietas apsaimniekošana, tūrisma informācijas centra uzturēšana, ugunskuru un piknika vietu, un zālāja apsaimniekošana.
   3. Īpašuma robežas Nomniekam dabā ir ierādītas un tās ir zināmas.
   4. Latvijas valstij Viedās administrācijas un reģionālās attīstības ministrijas personā pieder nekustamais īpašums **“Tīreļi”**, Slampes pag., Tukuma nov., kadastra Nr. 9080 005 0009, kas ierakstīts Slampes pagasta zemesgrāmatas nodalījumā Nr. 100000602560 un **“Ķemeru mežniecība”**, Slampes pag., Tukuma nov., kadastra Nr. 9080 005 0011, kas ierakstīts Slampes pagasta zemesgrāmatas nodalījumā Nr. 100000624985.
   5. Par Īpašuma nodošanu Nomniekam lietošanā un apsaimniekošanā, tiek sastādīts Īpašuma nodošanas - pieņemšanas akts un parakstīts ar drošu elektronisko parakstu, kas satur laika zīmogu. Pēc abpusējas parakstīšanas Īpašuma nodošanas - pieņemšanas akts kā Līguma pielikums Nr.3 kļūst par Līguma neatņemamu sastāvdaļu.
2. Līguma termiņš

Līgums stājas spēkā pēc tā abpusējas parakstīšanas un ir spēkā **3 (trīs) gadus**.

1. Maksājumi un līgumsods
   1. Nomas maksa par Līguma 1. punktā minētā Īpašuma lietošanu ceturksnī ir **xxxx** EUR  *(xxxx eiro, xxxx centi)*, tajā skaitā:

* nomas maksa bez pievienotā vērtības nodokļa (turpmāk PVN) – **xxxx EUR**  *(xxxx eiro, xx eiro centi)*;
* pievienotās vērtības nodoklis xxxx EUR *(xxxx eiro, xx eiro centi)*;
  1. Papildus nomas maksai Nomniekam ir jāmaksā pēc Iznomātāja izrakstītā rēķina:
* vienreizēja neatkarīga tirgus vērtētāja atlīdzības kompensācija par zemes vienības daļas tirgus nomas maksas noteikšanu 592,90 EUR ( pieci simti deviņdesmit divi eiro, 90 centi) apmērā;
* ikgadēja nekustamā īpašuma nodokļa kompensācija proporcionāli iznomātajai platībai.
  1. Ja valstī mainās nodokļu normatīvais regulējums, Iznomātājs izraksta rēķinu, atbilstoši valstī spēkā esošajām nodokļu likmēm rēķina izrakstīšanas brīdī.
  2. Nomnieks maksā Iznomātājam nomas maksu 1 reizi ceturksnī līdz kārtējā ceturkšņa pirmā mēneša 30. datumam, šī maksājumu veikšanai nepieciešamo naudas summu iemaksājot Iznomātāja norēķinu kontā Valsts kasē, kods TRELLV22, kontsLV75TREL2210650029000.
  3. Līdz katra kārtējā ceturkšņa pirmā mēneša 15.datumam Iznomātājs izraksta rēķinu par maksājamo nomas maksu un nosūta to Nomniekam uz Nomnieka šajā Līgumā norādīto e-pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu līdz norēķinu mēneša 20.datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas nosūtīt Nomniekam jaunu rēķinu šajā Līguma punktā norādītajā kārtībā*.*
  4. Ja Nomnieks noteiktajā termiņā pilnībā neizpilda Līguma 3.1., 3.2. un 3.4. punktos minētās saistības, tad tas Iznomātājām maksā kavējuma naudu 0.1% apmērā no savlaicīgi nesamaksātās summas par katru nokavēto maksājuma dienu.
  5. Visi Nomnieka veiktie maksājumi vispirms tiek ieskaitīti kavējuma naudas samaksā un tikai pēc tam pamatparāda dzēšanā.
  6. Kavējuma naudas samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.
  7. Iznomātājam ir tiesības, nosūtot Nomniekam rakstisku paziņojumu, vienpusēji mainīt nomas maksas apmēru bez grozījumu izdarīšanas līgumā:
     1. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
     2. ja normatīvie akti paredz citu nomas maksas apmēru vai nomas maksas aprēķināšanas kārtību.

1. Iznomātāja pienākumi un tiesības
   1. Iznomātājs apņemas Līguma darbības laikā nepasliktināt Nomnieka lietošanas tiesības uz Īpašumu un apņemas netraucēt Nomnieku lietot to.
   2. Sniegt visu nepieciešamo informāciju Nomniekam, kas nepieciešama iznomātā Īpašuma apsaimniekošanā.
   3. Šī Līguma darbības laikā Iznomātājs apņemas bez Nomnieka piekrišanas neiznomāt Īpašumu citām fiziskām vai juridiskām personām, neatsavināt vai jebkādā citā veidā neapgrūtināt ar lietu tiesībām, izņemot, ja ir nepieciešams veikt apmeklētāju vajadzībām nepieciešamās infrastruktūras uzlabošanu un izbūvi, veikt sugu un biotopu aizsardzībai un apsaimniekošanai nepieciešamās darbības, vai ja šādu darbību nepieciešamību paredz normatīvie akti.
   4. Iznomātājam jebkurā laikā ir tiesības pārliecināties, vai Nomnieks ievēro visas ar šo Līgumu uzņemtās saistības, tai skaitā apsekot Īpašumu dabā un aizpildīt apsekošanas aktu ne retāk kā 1 (vienu) reizi gadā.
2. Nomnieka pienākumi un tiesības
   1. Nomnieka pienākums ir godprātīgi pildīt šajā Līgumā, normatīvajos aktos noteiktos pienākumus, precīzi laikā un pilnīgi norēķināties ar Iznomātāju par Īpašuma lietošanu.
   2. Nomnieks ir tiesīgs izmantot Īpašumu, ievērojot Līguma noteikumus lietotāja *vispārīgos pienākumus*, tai skaitā:
      1. izmantot Īpašumu atbilstoši tiem mērķiem un noteikumiem, kādiem tas iznomāts;
      2. nepasliktināt Iznomātā Īpašuma stāvokli;
      3. pasargāt Īpašumu no ūdens erozijas un vēja erozijas, ar savu darbību neizraisīt zemes applūšanu ar notekūdeņiem, tās pārpurvošanos vai sablīvēšanos, nepieļaut piesārņošanu ar ražošanas un/vai sadzīves atkritumiem, ķīmiskajām vielām un no citiem zemi postošiem procesiem;
      4. sakopt un uzturēt kārtībā lietošanā nodoto Īpašumu*;*
      5. ievērot īpaši aizsargājamo dabas objektu un to aizsargjoslu izmantošanas režīmu*;*
      6. ar savu darbību neaizskart citu zemes lietotāju un iedzīvotāju likumīgās intereses, kā arī ievērot citus normatīvajos aktos noteiktos zemes lietotāja vispārējos pienākumus;
      7. ievērot ugunsdrošības noteikumus un, izmantojot Nomnieka rīcībā esošo tehniku un cilvēku resursus, pēc iespējas piedalīties ugunsgrēku dzēšanā;
      8. ievērot darba aizsardzības noteikumus.
   3. Nomniekam ir pienākums ievērot sekojošus *Dabas aizsardzības pārvaldes noteiktus nosacījumus:*
      1. sniegt bezmaksas informāciju par Ķemeru Nacionālo parku, tā apskates objektiem, pieejamiem tūrisma pakalpojumiem, produktiem un pakalpojumiem Ķemeru Nacionālajā parkā, nodrošinot personālu šī uzdevuma veikšanai aktīvās apmeklētāju plūsmas laikā:
         1. laika posmā no 1. aprīļa līdz 31. maijam un no 1. septembra līdz 31. oktobrim - brīvdienās (t.sk. svētku dienās);
         2. laikā posmā no 1. jūnija līdz 31. augustam - katru dienu;
         3. pārējā laikā – pēc vajadzības.
      2. Nomniekam ir pienākums noslēgt līgumu un apmaksāt rēķinus pakalpojumu sniedzējiem par atkritumu apsaimniekošanu, nodrošinot atkritumu savākšanu un izvešanu sekojošos objektos un to tiešā tuvumā:
         1. auto stāvlaukumos Nr.1 un Nr. 2 (pielikums Nr. 2);
         2. ceļa posmā (Ķemeru kapi – auto stāvlaukums Nr. 2);
         3. Lielā Tīreļa dabas takā (taka no auto stāvlaukuma Nr. 2 līdz izbūvētajai laipai; purva laipa ar skatu platformu; taka no izbūvētās laipas līdz auto stāvlaukumam Nr. 2) (pielikums Nr. 2);
         4. iznomātajā Īpašumā.
   4. Organizēt vismaz četru biotualešu darbību, roku mazgāšanai nodrošināt pārvietojamās izlietnes izvietošanu iznomātajā Īpašumā un Lielā tīreļa laipas apkārtnē:
      1. nodrošinot labu tualešu ventilāciju;
      2. nodrošinot uzkrājošo tvertņu izvešanu ne retāk kā 4 reizes mēnesī laika posmā no 1. aprīļa līdz 31. oktobrim. Pārējā laikā pēc vajadzības;
      3. organizēt optimālu higiēnas prasību nodrošināšanu un regulāru higiēnas līdzekļu (tualetes papīra un roku dezinfekcijas līdzekļu) esamību katrā biotualetes kabīnē;
      4. nodrošinot personālu tualešu apkalpošanai (pastāvīgai tīrības uzturēšanai, tualetes papīra pieejamības nodrošināšanai utt.) aktīvās apmeklētāju plūsmas laikā:
         1. laika posmā no 1. aprīļa līdz 31. maijam un no 1. septembra līdz 31. oktobrim - brīvdienās (t.sk. svētku dienās);
         2. laika posmā no 1. jūnija līdz 31. augustam - katru dienu;
         3. pārējā laikā – pēc vajadzības.
   5. Veikt regulāru zālienu pļaušanu ap infrastruktūras objektiem un stāvlaukumu nodrošinot, ka zāles augstums tiešā infrastruktūras objektu tuvumā(2m joslā) nepārsniedz 20 cm augstumu. Pārējā Nomas teritorijā, ko aizņem zālājs, veikt zāles pļaušanu ar siena savākšanu vienu reizi sezonā laika posmā no 15. jūlija līdz 1. oktobrim. Nodrošināt netraucētu autotransporta satiksmi ceļa posmā Ķemeru kapi – auto stāvlaukums Nr. 2.
   6. Nodrošināt auto stāvlaukumu Nr. 1. un Nr. 2 izmantošanu tikai autobusiem, invalīdu un personu ar īpašām vajadzībām transportam un Dabas aizsardzības pārvaldes darbiniekiem.
   7. Nodrošināt Lielā Tīreļa maršruta un auto stāvlaukumu Nr. 1 un Nr. 2 bezmaksas izmantošanu.
   8. Nomniekam ir tiesības izmantot Īpašumu sekojošu tūrisma pakalpojumu sniegšanai:
      1. gidu pakalpojumi;
      2. tematisku suvenīru, pārtikas produktu un saimniecības preču tirdzniecība;
      3. ēdināšanas pakalpojumi;
      4. tūrisma inventāra (velosipēdi un velosipēdistu inventārs, sniega kurpes, slēpes un slēpošanas inventārs, slidas) noma;
      5. telts vietu un grilu noma u.c.
   9. Nomniekam laikā un pilnībā jāmaksā noteiktā nomas maksa un pievienotās vērtības nodoklis, kā arī citi nodokļi un nodevas, kas var tikt attiecināti uz iznomāto Īpašumu.
   10. Nomnieks ir pilnībā atbildīgs par visu ar Līgumu uzņemto saistību un pienākumu izpildīšanu. Nomniekam ir pienākums atlīdzināt jebkādus zaudējumus, kas radušies citiem zemes lietotājiem, Iznomātājam, sabiedrībai vai videi Nomnieka vainas, prettiesiskas rīcības (darbības vai bezdarbības) dēļ.
   11. Nomniekam aizliegts ar šo Līgumu noteiktās nomas tiesības ieķīlāt vai kā citādi izmantot darījumos ar trešajām personām.
   12. Ja Nomnieks patvaļīgi atsakās no nomas līgumā noteiktā laika, tad Iznomātājam ir tiesības prasīt nomas maksas samaksu par visu Līguma darbības laiku, bet ne mazāk kā nomas maksu par visu kārtējo gadu.
   13. Nomniekam ir pienākums 5 (piecu) darba dienu laikā rakstiski informēt Iznomātāju par to, ka ir pieņemts tiesas nolēmums par Nomnieka maksātnespējas procesa uzsākšanu.
   14. Nomniekam ir pienākums noslēgt pašam līgumus, apmaksāt rēķinus tieši pakalpojumu sniedzējiem, kā arī līgumu kopijas iesniegt Iznomātājam 2 (divu) nedēļu laikā no šī Līguma noslēgšanas brīža par:
       1. atkritumu izvešanu saistībā ar Īpašumu;
       2. asenizācijas pakalpojumu veikšanu saistībā ar Īpašumu.
   15. Nomnieka pienākums ir regulāri apsekot Lielā Tīreļa laipas infrastruktūru, nodrošinot atkritumu savākšanu un pastāvīgu tīrību gan laipas maršruta garumā, gan posmā no stāvlaukuma Nr.1 līdz laipas sākuma un beigu punktiem;
   16. Nomnieks par saviem līdzekļiem un Dabas aizsardzības pārvaldes piegādātiem materiāliem novērš infrastruktūras (laipa, margas, soliņi, atkritumu urnas) bojājumus. Bojājumu novēršanā neietilpst kapitālie remontdarbi (kā, piemēram, skatu torņa nesošo konstrukciju nomaiņa) un rekonstrukcija, atsevišķu laipas posmu pilnīga nomaiņa vai papildināšana ar jauniem elementiem, piemēram, margām, soliņiem, skatu laukumiem utt.;
   17. Nomnieks nodrošina bezskaidras naudas norēķinu iespēju par sniegtajiem pakalpojumiem;
   18. Nomnieks nodrošina atkritumu šķirošanu nomas teritorijā;
   19. Nomnieks nodrošina papildu pakalpojumu sniegšanu nomas teritorijā, veicinot aprites ekonomikas principu ieviešanu, tostarp, pēc iespējas izvairoties no vienreiz lietojamo trauku izmantošanas, izvēloties dabai draudzīgus, otrreiz pārstrādājamus materiālus u.tml.
3. Nomas noteikumu maiņa un strīdu izskatīšanas kārtība
   1. Attiecības, kas nav paredzētas šajā Līgumā, tiek noteiktas saskaņā ar Latvijas Republikā spēkā esošajiem tiesību aktiem.
   2. Ja spēkā stājas normatīvais akts, kurš paredz, nosaka vai uzliek citādākus Nomnieka un Iznomātāja tiesības un pienākumus, tad Līgumā izdarāmi attiecīgi grozījumi saskaņā ar šī normatīvā akta noteikumiem.
   3. Pusēm rakstveidā vienojoties, Līgumā var tikt izdarīti jebkādi grozījumi un papildinājumi.
   4. Šis līgums ir saistošs abām Pusēm, kā arī abu Pušu tiesību pārņēmējiem, mantiniekiem. Tiesību pārņēmējiem 30 (trīsdesmit) dienu laikā Līgums jānoslēdz no jauna.
   5. Domstarpības starp Pusēm un attiecības, kas saistītas ar Līguma izpildi, tiek risinātas sarunu ceļā, bet, ja vienošanās netiek panākta, strīds izskatāms LR tiesā, atbilstoši spēkā esošajiem normatīvajiem aktiem.
4. Līguma izbeigšana
   1. Šis Līgums izbeidzas un zaudē savu likumīgo spēku:
      1. beidzoties 2. punkta noteiktajam Līguma termiņam;
      2. pusēm rakstveidā vienojoties, pirms Līguma termiņa notecēšanas;
      3. tā laušanas gadījumos saskaņā ar Līguma turpmākajiem noteikumiem.
   2. Iznomātājs ir tiesīgs vienpusēji lauzt Līgumu, ja:
      1. Nomnieks šajā Līgumā noteiktajos termiņos vai pilnā apmērā nemaksā nomas maksu un citus Līgumā paredzētos maksājumus;
      2. Iznomātājam ir kļuvis zināms, ka Nomniekam ir pasludināts personas maksātnespējas process, ko apliecina Maksātnespējas reģistrā publicētā informācija, kurai, saskaņā ar  Maksātnespējas likuma 12. panta pirmo daļu, ir publiska ticamība;
      3. Nomnieks izmanto Īpašumu citiem mērķiem nekā 1.2. punktā minētajiem;
      4. 30 (trīsdesmit) dienu laikā no šī Līguma parakstīšanas brīža Nomnieks nav uzsācis Īpašuma apsaimniekošanu atbilstoši nomas Līgumā paredzētajiem mērķiem;
      5. Nomnieks neievēro vai neizpilda normatīvo aktu prasības, un/vai pārkāpj jebkuru no  šī Līguma noteikumiem, un pēc Iznomātāja rakstveida brīdinājuma saņemšanas, nenovērš tajā norādīto pārkāpumu Iznomātāja norādītajā termiņā.
      6. Nomnieks Īpašumu bez Iznomātāja rakstveida piekrišanas iznomā trešajām personām.
      7. Īpašums nepieciešams Pārvaldei tās darbības un/vai valsts pārvaldes funkciju nodrošināšanai, t.sk., ja tiek uzsākta Dabas informācijas centra būvniecība, brīdinot Nomnieku vismaz mēnesi iepriekš.
   3. Ja šis Līgums tiek izbeigts pirms termiņa, tad uz priekšu samaksātā nomas maksa netiek atmaksāta.
   4. Pēc nomas attiecību izbeigšanās, Iznomātāja rakstiskā uzaicinājumā norādītajā termiņā (ne ilgāk kā 30 (trīsdesmit) dienas) Nomnieks nodod Īpašumu ar nodošanas - pieņemšanas aktu.
   5. Ja pēc nomas attiecību izbeigšanās, un Iznomātāja uzaicinājumā norādītajā termiņā Īpašums netiek nodots Iznomātājam saskaņā ar līguma 7.4. punktu, bijušais Nomnieks par Īpašuma nodošanas nokavējumu Iznomātājam maksā līgumsodu 0.1% apmērā no pēdējā gada nomas maksas par katru nokavēto dienu.
   6. Ja Nomnieks pēc Iznomātāja diviem rakstiskiem uzaicinājumiem neierodas uz nodošanas - pieņemšanas akta parakstīšanu, Iznomātājs vienpusēji pieņem Īpašumu. Visa tajā brīdī uz Īpašuma esošā kustamā manta tiks uzskatīta par pamestu mantu, un Iznomātājs būs tiesīgs pārņemt to savā īpašumā.
   7. Nododot Īpašumu atpakaļ Iznomātājam, Nomniekam ir pienākums atbrīvot to no Nomnieka īpašumā un turējumā esošām kustamām lietām.
   8. Jebkura Nomnieka kustama manta, kas pēc nodošanas - pieņemšanas akta parakstīšanas atradīsies uz Īpašuma, tiks atzīta par pamestu mantu, un Iznomātājs būs tiesīgs pārņemt to savā īpašumā.
   9. Jebkādā veidā izbeidzoties nomas attiecībām starp Pusēm, Iznomātājam nav jāatlīdzina jebkādi izdevumi, kas radušies Nomniekam, lietojot Īpašumu.
5. Nepārvarama vara
   1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
   2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.
6. Pārējie noteikumi
   1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
   2. Puses vienojas, ka šajā Līgumā paredzētās saistības pildīs personīgi. Izņēmumi no šī noteikuma iespējami, ja:
      1. abas Puses pirms šajā Līgumā paredzēto saistību tiesību nodošanas citai personai par to rakstiski vienojas. Šis noteikums attiecas arī uz prasījumu tiesību cesiju;
      2. kādas no Pusēm saistību tiesību pārņemšana noteikta ar likumu, tiesas spriedumu vai normatīvos aktos noteiktā kārtībā reģistrēta Uzņēmumu reģistrā. Pusei, kuras saistību tiesības pārņemtas, ir pienākums nekavējoties paziņot elektroniski uz sekojošu e-pasta adresi: pasts@daba.gov.lv (gadījumā, ja puse, kuras saistību tiesības tiek pārņemtas, ir Nomnieks), xxxxxxx (gadījumā, ja Puse, kuras saistību tiesības tiek pārņemtas, ir Iznomātājs) un 3 (trīs) dienu laikā rakstiski informēt otru Pusi par saistību tiesību pārņemšanas tiesisko pamatu un saistību tiesību pārņēmēju.
   3. Iznomātājs pilnvaro veikt ar Līguma izpildi saistītās darbības (tai skaitā, nodot, pieņemt Īpašumu, parakstīt nodošanas - pieņemšanas aktu, zemesgabala ierādīšanas aktu): Dabas aizsardzības pārvaldes Pierīgas reģionālās administrācijas Administratīvās daļas vadītāju Artūru Jansonu, e-pasts arturs.jansons[@daba.gov.lv](mailto:andrejs.punovskis@daba.gov.lv) mob. tālr. +371 29143115.
   4. Nomnieks par pārstāvi līguma darbības laikā nozīmē: xxxxxxxxx, tālr., e-pasts.
   5. Mainot savu nosaukumu, adresi, citus rekvizītus, kontaktpersonu vai, ja mainījusies cita būtiska informācija, kas var ietekmēt Līguma pienācīgu izpildi, Puses apņemas rakstiski nekavējoties par to paziņot otrai Pusei. Puses uzņemas pilnu atbildību par šī pienākuma savlaicīgu nepildīšanu.
   6. Līguma parakstīšanas brīdī Līgumam ir sekojoši pielikumi, kas ir Līguma neatņemama sastāvdaļa:
      1. Pielikums Nr.1. Iznomājamā Īpašuma grafiskais attēls.
      2. Pielikums Nr.2. Lielā Tīreļa laipas maršruts un auto stāvlaukumi.
   7. Līgums parakstīts ar drošu elektronisku parakstu un satur laika zīmogu. Nomnieks ar drošu elektronisku parakstu parakstītu un laika zīmogu saturošu Līgumu pēc tā parakstīšanas nosūta uz Iznomātāja e-pasta adresi pasts@daba.gov.lv. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums.
7. Pušu juridiskās adreses un rekvizīti

|  |  |
| --- | --- |
| **Iznomātājs**  Dabas aizsardzības pārvalde  Reģ. Nr. 90009099027  Baznīcas iela 7, Sigulda, Siguldas novads,  LV - 2150  Valsts kase, Kods TRELLV22  Konta Nr.LV75TREL2210650029000  e-pasts: [pasts@daba.gov.lv](mailto:pasts@daba.gov.lv)  \_\_\_\_\_\_\_\_\_\_\_\_\_\_\_\_\_\_  Laura Anteina | **Nomnieks**  XXXXX |

*Šis dokuments ir parakstīts ar drošu elektronisko parakstu un satur laika zīmogu*